Document ID: 32005D0703

TARYBOS SPRENDIMAS
2005 m. spalio 6 d.
iš dalies keičiantis Sprendimą 2000/439/EB dėl Bendrijos finansavimo, kuriuo padengiamos valstybių narių išlaidos, patirtos renkant duomenis ir finansuojant tyrimus bei bandomuosius projektus vykdant bendrąją žuvininkystės politiką
(2005/703/EB)
EUROPOS SĄJUNGOS TARYBA,
atsižvelgdama į Europos Bendrijos steigimo sutartį, ypač į jos 37 straipsnį,
atsižvelgdama į Komisijos pasiūlymą,
atsižvelgdama į Europos Parlamento nuomonę (1),
kadangi:
(1)
Sprendimas 2000/439/EB (2) numato, kad Bendrija gali skirti finansavimą, kuriuo padengiamos valstybių narių išlaidos renkant žuvininkystės duomenis pagal Reglamente (EB) Nr. 1543/2000 (3) 2002-2006 m. laikotarpiui imtinai nustatytą Bendrijos sistemą.
(2)
2001 m. duomenys buvo renkami ir tvarkomi rengiant kvietimus teikti pasiūlymus ir kvietimus dalyvauti konkursuose pagal Sprendimą 2000/439/EB.
(3)
Siekiant suteikti finansinę paramą tam tikrų valstybių narių 2002-2006 m. išlaidoms padengti, nacionalinių programų parengimas ir atitinkamo Komisijos sprendimo dėl jų bendro finansavimo priėmimas buvo planuojami likus metams iki jų vykdymo. Todėl Sprendimo 2000/439/EB 1 straipsnyje numatytas įgyvendinimo yra 2000-2005 m.
(4)
Nebuvo tinkamai įvertinta administracinių ir finansinių procedūrų trukmė, todėl likus metams iki nacionalinių programų įgyvendinimo nebuvo įmanoma laikytis pasirengimo ir sprendimo priėmimo procedūrų. Todėl administracinės ir finansinės procedūros buvo vykdomos tais pačiais metais kaip ir pats įgyvendinimas. Dėl to Sprendimo 2000/439/EB 1 straipsnyje nurodomas laikotarpis turi būti pakeistas, kad būtų įtrauktas 2001-2006 m. vykdymo laikotarpis.
(5)
Sprendimo 2000/439/EB 1 straipsnyje finansinė nuoroda neatspindi realių ankstesnių metų ir naujausių apskaičiuotų kitų metų poreikių. Be to, neatsižvelgiama į naujų valstybių narių poreikius. Todėl nurodoma suma turi būti pritaikyta prie naujausių apskaičiavimų.
(6)
Sprendimas 2000/439/EB turi būti iš dalies atitinkamai pakeistas,
PRIĖMĖ ŠĮ SPRENDIMĄ:
1 straipsnis
Sprendimas 2000/439/EB iš dalies keičiamas taip:
1)
1 straipsnio 2 dalyje pirmasis sakinys pakeičiamas taip:
„2. Finansinė suma priemonėms, kurioms 2001-2006 metų laikotarpiu skiriama finansinė parama, įgyvendinti yra 164,5 milijonai.“;
2)
4 straipsnio 3 dalies b punkte žodžiai „ateinantiems metams“ išbraukiami.
2 straipsnis
Šis sprendimas skirtas valstybėms narėms.
Priimta Liuksemburge, 2005 m. spalio 6 d.

Labels: 12
15
6